CELEX: 62009CN0510
Language: da
Date: 2009-12-09 00:00:00
Title: Sag C-510/09: Sag anlagt den 9. december 2009 — Europa-Kommissionen mod Den Franske Republik

13.2.2010   
            
            
               DA
            
            
               Den Europæiske Unions Tidende
            
            
               C 37/24
            
         Sag anlagt den 9. december 2009 — Europa-Kommissionen mod Den Franske Republik
   (Sag C-510/09)
   2010/C 37/29
   Processprog: fransk
   
      Parter
   
   
      Sagsøger: Europa-Kommissionen (ved M. Patakia og G. Zavvos, som befuldmægtigede)
   
      Sagsøgt: Den Franske Republik
   
      Sagsøgerens påstande
   
   
               —
            
            
               Det fastslås, at Den Franske Republik har tilsidesat sine forpligtelser i henhold til artikel 8, stk. 1, i direktiv 98/34/EF af 22. juni 1998, som ændret ved direktiv 98/48/EF af 20. juli 1998, om en informationsprocedure med hensyn til tekniske standarder og forskrifter samt forskrifter for informationssamfundets tjenester (1), idet den inden for rammerne af den ved direktivet indførte procedure på udkaststadiet undlod at meddele bekendtgørelse af 13. marts 2006 vedrørende brugen af øjeblikkelige blandingsprodukter af varer som omhandlet i artikel L.253-1 i code rural.
            
         
               —
            
            
               Den Franske Republik tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Europa-Kommissionen har med sit søgsmål kritiseret Den Franske Republik for ikke inden vedtagelsen at være blevet meddelt den omhandlede ministerielle bekendtgørelse vedrørende brugen af visse øjeblikkelige blandingsprodukter fra plantebeskyttelsesmidler, der har en agronomisk interesse, uanset at denne bekendtgørelse utvivlsomt udgør en teknisk forskrift som omhandlet i direktiv 98/34, og som i henhold til dette direktiv på udkaststadiet skulle have været meddelt Kommissionen, eftersom den ikke henhører under undtagelsen i samme direktivs artikel 10.
   Ifølge Kommissionen har Den Franske Republik indrømmet overtrædelsens realitet, eftersom de franske myndigheder efter at have modtaget den begrundede udtalelse meddelte Kommissionen et bekendtgørelsesudkast, hvorefter den anfægtede ministerielle bekendtgørelse ophæves, og dens indhold trækkes tilbage. På datoen for anlæggelsen af nærværende sag havde de franske myndigheder dog endnu ikke vedtaget dette bekendtgørelsesudkast, eller Kommissionen var under alle omstændigheder endnu ikke blevet underrettet herom.
   
      (1)  Europa-Parlamentets og Rådets direktiv 98/48/EF af 20.7.1998 om ændring af direktiv 98/34/EF om en informationsprocedure med hensyn til tekniske standarder og forskrifter (EFT L 217, s. 18).